《次韵王龟龄贡院》
宋代·李洪

浩渺春波暖白苹，溪头广厦旅楹新。
佩衿无复歌游阙，糟粕空惭老斲轮。
门外縕袍人立鹄，榜间淡墨笔如神。
使君道德魁天下，膏馥分沾尽澡身。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。